ming030890/wiki-yue-high-quality huggingface dataset:
流動應用程式

流動應用程式（英文：Mobile applications），通稱 app（ep1）或者 apps（ep1 si2），係泛指設計嚟預咗專係畀流動裝置（例如智能手機或者平板電腦噉）行嘅應用程式。呢啲應用程式响功能上好多樣化－由遊戲以至畫圖等嘅多種功能，app 都有可能提供得到。
一般認為，app 最大嘅優點就係佢哋夠嗮方便：app 本質上就係設計到响細細部嘅流動裝置嗰度用嘅，所以用家只要攞住部手機又上到網，就無論何時何地都可以用 app 提供嘅功能；除此之外，app 仲有可能提供一啲傳統檯上電腦提供唔到嘅功能－例子可以睇吓 Pokémon GO 呢隻著名 AR 遊戲，運用咗玩家嘅位置呢樣資訊嚟娛樂玩家。
到咗 2010 年代，app 經已成為咗一盤大生意，唔同流動裝置作業系統都會唔同（譬如 Android、iOS 呀噉），所以同一隻 app，啲軟件工程師會同佢開發畀唔同裝置用嘅版本。呢啲咁多唔同嘅 app，可以由專屬嘅網上舖頭嗰度下載落嚟用。

基礎
平板電腦可以輕易噉攞住周圍去，係廿一世紀初成日見到嘅一種流動裝置。
内文：應用程式同流動裝置
睇埋：電腦程式
流動裝置泛指任何設計到細細部嘅電腦，細部到可以畀正常人用手拎住嚟用，仲可以隨身攜帶，包括智能手機同平板電腦呀噉都係流動裝置，而 app 定義上正正就係指緊設計嚟預咗畀流動裝置用嘅應用程式。
App 可以按「啲數據儲咗喺邊」嚟分做三大類：
本機 app：一隻本機 app 會 download 同裝落部機度行；呢啲噉嘅 app 設計嚟專係為咗喺某隻流動裝置作業系統上面行，例如一隻專寫嚟預咗畀 Android 行嘅 app 响蘋果出嘅流動裝置上面就會行唔到；呢種 app 一個大好處係往往會行得明顯快啲，因為呢啲 app 會直接以隻平台用嘅程式語言同埋 API 嚟做編譯，唔使經中介軟件轉換做隻平台嘅語言。
網絡 app：一隻網絡 app 就唔同，會透過部機嘅網頁瀏覽器嚟行；一隻網絡 app 嘅數據會畀開發方儲喺佢哋啲伺服器度，會用到 HTML 或者 JavaScript 等嘅網頁技術嚟整，將用家嘅數據儲喺雲端嗰度；網絡 app 行起上嚟往往冇本機 app 咁快，而且因為佢哋定義上要連接住服務提供方嘅伺服器先用到，所以冇得話「唔上網都可以用」，不過佢哋又有個好處，就係佢哋製作嗰時唔使吓吓都焗住要就用家部機嘅作業系統，即係唔使同每個作業系統都整個版本，所以開發嘅成本（無論時間定資金都好）會低啲。
亦都有啲 app 會嘗試結合呢兩種技術（hybrid），同時達致兩方嘅好處。

開發
2015 年有班人喺度開發 app。
内文：流動應用程式製作
睇埋：軟件工程、程式編寫同工程學設計過程
跟住落嚟嘅內容，假設讀者經已識嗮程式編寫同軟件工程嗰啲基本概念。
開發流動應用程式嘅過程可以幾撈絞，主要有以下呢啲步驟：
度橋：任何設計同開發產品嘅過程，開頭嗰陣都係要界定好件產品「要達到咩目的」－開發者要同啲客傾掂佢，講好嗮隻 app 要達致啲乜嘢功能，亦要決定隻 app 要係靠本機定網頁嚟行。
設計：開發者跟住就要郁手設計隻 app，包括諗吓隻 app 要有邊啲組成部份，每個組成部份要有點樣嘅 input-output 關係；除此之外，開發者仲有必要度吓隻 app 望落要係點嘅樣，亦要預想吓用家體驗會係點－「預想用家體驗」包括諗吓用家會想用隻 app 達成咩目的、每個目的會要求用家撳邊啲掣、同埋每個目的要經過嗰啲步驟係咪會令用家愉快（或者至少唔會搞到用家唔舒服）... 呀噉。可以睇埋 CG 方面嘅嘢。
郁手：即係實際噉郁手編寫隻 app，而呢個工序會用到好多唔同嘅整合開發環境（IDE），例如喺 2020 年代，Android Studio 就係一隻成日畀人攞嚟開發 Android app 嘅 IDE，包含咗多種功能，包括畀用家編輯隻 app 嘅用家介面，仲包括埋模擬器，開發者有得喺自己部 PC 度模擬「隻 app 喺 Android 上面行嗰陣會係點嘅樣」。
整合：整合由第三方提供嘅服務；有唔少 app 都要配合第三方嘅服務嚟用，開發者要試吓將隻 app 結合落去呢啲服務度，睇吓行起上嚟係點。
測試同程式除錯 
出街：將隻 app 放出街畀人用；開發者跟住仲可以收集啲用家用完之後嘅意見，睇吓隻 app 有冇嘢需要改良。

手機遊戲
呢幅相顯示學語言用嘅 app Duolingo 喺 2017 年嘅樣，Duolingo 特登設計到似隻遊戲噉，用意係想提升學習者嘅動機。
内文：手機遊戲
睇埋：係噉跑遊戲同Pay-to-win
手機遊戲顧名思義係指整嚟預咗喺手機（或者平板電腦）上面玩嘅視像遊戲，定義上就係 app 嘅一種。呢種遊戲喺廿一世紀初開始興起，到咗 2020 年已經有龐大嘅市場，營業額以十億美金計。
例如喺 2010 年代尾風靡全球嘅 AR 遊戲 Pokémon GO 就係一隻好出名嘅手機遊戲：呢隻遊戲唔係直接將《寵物小精靈》擺落去手機度咁簡單，而係用咗手機先至做到嘅功能－畀玩家攞嚟攞去－嚟配合全球定位系統，達致畀用家喺現實世界嘅唔同位置度「捉寵物小精靈」；呢隻遊戲嘅創新取得咗重大嘅成功，仲吸引到研究者做研究，睇吓（例如）玩 Pokémon GO 可以點樣用嚟鼓勵啲人多啲郁動。
有唔少電子遊戲設計領域相關嘅工作者指，手機遊戲呢種新嘅遊戲類型，為遊戲設計帶嚟咗新嘅啟示，例如手機遊戲嘅一大特徵係唔似得電腦遊戲或者遊戲機遊戲有咁多掣畀玩家撳，所以一隻手機遊戲嘅操作系統唔可以太過複雜，於是就引起咗係噉跑遊戲等嘅創新－係噉跑遊戲係一種遊戲類型，特徵係唔使玩家控制主角前後郁，主角都會係噉向前跑，玩家淨係需要控制主角左右郁避開啲障礙物，例如 2011 年出嘅《Temple Run》就係噉。係噉跑遊戲呢種遊戲少咗「向前郁」同「向後郁」兩個掣，自然操作方式簡單咗，被指零舍適合攞嚟做手機遊戲。
流動應用程式製作

流動應用程式製作顧名思義係指整流動應用程式（粵拼：ep1 si2）嘅過程。
跟住落嚟嘅內容，假設讀者經已識嗮程式編寫同軟件工程嗰啲基本概念。

步驟
睇埋：軟件工程、程式編寫同工程學設計過程
開發流動應用程式嘅過程可以幾撈絞，主要有以下講到嘅步驟：
度橋：任何設計同開發產品嘅過程，開頭嗰陣都係要界定好件產品「要達到咩目的」－開發者要同 client 傾掂佢，講好嗮隻 ep1 si2 要達致啲乜嘢功能，亦要決定隻 ep1 si2 要係靠本機定網頁嚟行。
設計：開發者跟住就要郁手設計隻 ep1 si2，包括諗吓隻 ep1 si2 要有邊啲組成部份，每個組成部份要有點樣嘅 input-output 關係；除此之外，開發者仲有必要度吓隻 ep1 si2 望落要係點嘅樣，亦要預想吓用家體驗會係點－「預想用家體驗」包括諗吓用家會想用隻 ep1 si2 達成咩目的、每個目的會要求用家撳邊啲掣、同埋每個目的要經過嗰啲步驟係咪會令用家愉快（或者至少唔會搞到用家唔舒服）... 呀噉。可以睇埋 CG 方面嘅嘢。
郁手：即係實際噉郁手編寫隻 ep1 si2，而呢個工序會用到好多唔同嘅整合開發環境（IDE），例如喺 2020 年代，Android Studio 就係一隻成日畀人攞嚟開發 Android ep1 si2 嘅 IDE，包含咗多種功能，包括畀用家編輯隻 ep1 si2 嘅用家介面，仲包括埋模擬器，開發者有得喺自己部 PC 度模擬「隻 ep1 si2 喺 Android 上面行嗰陣會係點嘅樣」。
整合：整合由第三方提供嘅服務；有唔少 ep1 si2 都要配合第三方嘅服務嚟用，開發者要試吓將隻 ep1 si2 結合落去呢啲服務度，睇吓行起上嚟係點。
測試同 debug 
出街：將隻 ep1 si2 放出街畀人用；開發者跟住仲可以收集啲用家用完之後嘅意見，睇吓隻 ep1 si2 有冇嘢需要改良。
流動網絡訊號

流動網絡訊號係指一部流動電話接收流動網絡嘅訊號，強弱受到多種因素影響，譬如遠離發射站嘅地方會收得比較弱。流動電話一般會用四到五格嘅圖示顯示訊號強弱，如果得一兩格代表訊號比較弱。
洪錫天

洪錫天（韓文：홍석천，1971年2月3號—）係韓國演員兼模特兒。2000年9月公開出櫃（中文：出櫃），係韓國第一個公開出櫃嘅藝人。佢同時都係泰容嘅親戚。
洪門

洪門，又叫天地會，中國一大祕密結社，見於大清，同袍哥會、青幫並稱三大。社團結來反清復明，後尾成為反清革命。結社甚多分支。有啲轉為地面，如致公黨。有啲淪為黑社會，如三合會。
洪頂超

洪頂超係香港親中派政治人物兼孔教界人士。

選舉經歷
喺2021年9月，佢成為香港特别行政區選舉委員會宗教界委員。
洪阿哈阿帕伊島

洪阿哈阿帕伊島（Honga Hahapai Island）位於印尼蘇門答臘島東部，面積約43平方公里，人口幾千。島上主要嘅居民係峇里—美蘭人，佢哋用峇里語溝通。呢個島嶼嘅自然環境包含熱帶雨林、珊瑚礁同埋白沙灘等觀景，係一個典型嘅印尼小島。當地嘅主要經濟活動包括小型漁業、農業同埋旅遊業。
洪雯

洪雯（Wendy Hong，1975年—），係香港親中派政治人物，依家係香港立法會議員。

選舉經歷
2022年，佢喺李家超無提政綱嘅情況下，有份提名李家超參與2022年香港行政長官選舉。
清洪

清洪，SC（英文：Cheng Huan）原名葉清福，係香港資深大律師。佢喺馬來西亞出世，去咗英國劍橋大學修讀法律，之後加入香港法律界，服務過唔少政商名人。
清河邨

清河邨，香港公共屋邨之一，喺新界上水清曉路五號，英文叫Ching Ho Estate。行政上歸北區，香港房屋委員會劃入新界東。二〇〇六年入伙。屋宇設計為新和諧式一型。一共有八座，分別係清澤樓、清照樓、清頌樓、清顯樓、清朗樓、清平樓、清譽樓、清潤樓。總共有七千二百伙。以平方米計算，大細由十七米九到三十九米八。
22°29′35″N 114°07′33″E﻿ / ﻿22.49311°N 114.12577°E﻿ / 22.49311; 114.12577
清泰

清泰係後唐皇帝李從珂嘅年號，相當於公元934年到936年，前後總共3年。
清浦區

清浦區係中國江蘇淮安一個市轄區，總面積294平方公里，人口31萬。
清流

清流係中國福建三明一縣，面積1809平方公里，人口15萬。
熱月28號

熱月28號（法文：28 Thermidor），亦叫羽扇豆日（法文：Lupin），係法國共和曆入面每年嘅第328日，離年尾重有37日（閏年38日）。
熱月21號

熱月21號（法文：21 Thermidor），亦叫刺苞菊日（法文：Carline），係法國共和曆入面每年嘅第321日，離年尾重有44日（閏年45日）。
熱月22號

熱月22號（法文：22 Thermidor），亦叫山柑日（法文：Caprier），係法國共和曆入面每年嘅第322日，離年尾重有43日（閏年44日）。
熱月26號

熱月26號（法文：26 Thermidor），亦叫香桃木日（法文：Myrte），係法國共和曆入面每年嘅第326日，離年尾重有39日（閏年40日）。
熱月20號

熱月20號（法文：20 Thermidor），亦叫船閘日（法文：Écluse），係法國共和曆入面每年嘅第320日，離年尾重有45日（閏年46日）。
熱月27號

熱月27號（法文：27 Thermidor），亦叫油菜 (植物)日（法文：Colza），係法國共和曆入面每年嘅第327日，離年尾重有38日（閏年39日）。
熱月29號

熱月29號（法文：29 Thermidor），亦叫棉花日（法文：Coton），係法國共和曆入面每年嘅第329日，離年尾重有36日（閏年37日）。
熱月23號

熱月23號（法文：23 Thermidor），亦叫蘭度豆日（法文：Lentille），係法國共和曆入面每年嘅第323日，離年尾重有42日（閏年43日）。
熱月24號

熱月24號（法文：24 Thermidor），亦叫旋覆花日（法文：Aunée），係法國共和曆入面每年嘅第324日，離年尾重有41日（閏年42日）。
熱月25號

熱月25號（法文：25 Thermidor），亦叫水獺日（法文：Loutre），係法國共和曆入面每年嘅第325日，離年尾重有40日（閏年41日）。
港鐵免費單程票

港鐵免費單程票（英文：MTR FREE Single Journey Ticket）係由港鐵公司免費向合乎一定條件嘅乘客發出嘅免費車票，可以喺港鐵除機場快綫外嘅其餘路線到用嘅免費車票，屬港鐵推廣車票嘅票種。採用有磁帶嘅塑膠車票。
港鐵單程票

港鐵單程票（英文：MTR Single Journey Ticket），係可以喺東涌綫、觀塘綫、荃灣綫、港島綫、東涌綫、將軍澳綫、西鐵綫、馬鞍山綫同迪士尼綫一共九條港鐵綫所用嘅車飛，係港鐵一般車飛嘅種類。港鐵採用有磁帶嘅膠質車票，車票用咗後會畀出閘機收番。
港鐵學院

港鐵學院（英文：MTR Academy）係港鐵公司轄下培訓機構，2016年11月10號正式開張。
港鐵客務中心

港鐵客務中心（英文：Customer Service Centre，縮寫：CUC），係港鐵市區綫同機場快綫車站入面提供乘客服務嘅詢問處。
深圳北站

深圳北站，又叫新深圳站、深洲新客站、龍華站，係廣深港高速鐵路喺深圳嘅車站。
深切治療部

深切治療部（英文：Intensive care unit，ICU）係醫院入面專門醫重病嘅人嘅病房，病人嘅情況會被時時刻刻監察住，一有問題醫護人員就會即刻處理。
深圳中學

深圳中學（英文：Shenzhen Middle School）係中國廣東省深圳市一間公立中等學校，有初中部同高中部，佢重係一間完全中學。呢間學校喺1947年創辦，喺1983年6月嗰陣，定咗係深圳市唯一嘅省級重點中學，喺1993年11月，畀人評咗係廣東省入面第一批嘅一級學校。1998年，就同原嚟嘅洪湖中學同埋深圳中學合併咗，其中洪湖中學係深圳中學嘅初中部。而深圳中學嘅高中部就分開咗東校區同西校區。
深圳信息職業技術學院

2002年創校，深圳信息職業技術學院由三間學校——深圳教育學院（1982年創立，前身係1959年創立嘅寶安縣師範學校）、深圳市工業學校（1984年創立）、深圳市財經學校（1984年創立）——夾埋組成。深圳喺2011年舉行大運會，閉幕之後呢次大運會嘅龍崗大運村（運動員宿舍）亦做校舍畀咗深圳信息職業技術學院，學校之後搬咗去龍崗，原本羅湖區泥崗西路嘅舊校舍交咗畀深圳中學。2018年開始同其他大學合作，開設咗本科課程。而家校方搞咗個計劃，希望將學校改成深圳信息職業技術大學。
深南單棘躄魚

深南單棘躄魚（學名：Chaunax atimovatae）係單棘躄魚科單棘躄魚屬嘅其中一個種。
深圳

深圳（客家話拼音：Chhṳ̂m-chun，潮州話拼音：Chhim tsùn，普通話拼音：Shēnzhèn，外文名：Shenzhen，舊外文名：Sham Chun、Shamchun、Shum Chun，舊地圖標爲 Po On（寶安））係中國廣東省中南部珠三角地區一城。家吓係副省級城市，中華人民共和國五個計劃單列市之一，同時深圳亦係國家經濟中心城市，國家先行示範區。深圳市南鄰香港嘅新界、北接東莞、東邊同惠州隔住大亞灣、西邊同珠海澳門隔住珠江口。
佢最初只係一墟，叫深圳墟。因九廣鐵路發蹟。民國變成深圳鎮。共和國經濟開放政策，成爲深圳經濟特區。後尾變成深圳市，並吞併寶安縣。
深圳GDP喺2016年超越廣州，成為內地第三，喺2018年超越香港，成為中國第三，亞洲第五。
深圳亦喺內地第三大金融中心，僅次於北京同上海。深圳高科技產業發達，被譽為亞洲矽谷，誕生咗華為、騰訊、中興、大疆、平安、萬科等頂級企業。深圳企業總市值喺國內僅次於北京。

名
早喺元明兩代，何氏、張氏、陳氏同袁氏等開始喺家下嘅東門附近起家立戶，遂形成咗南塘村、筍崗村、蔡屋圍村、羅湖村、黃貝嶺村、向西村、湖貝村、水貝村等。生活比較安定之後，就要有一個物資交換嘅地方。按照習慣，啲人就喺呢啲村接近中間位置嘅南塘村與葉屋村之間嘅農田側邊，擺攤設點，慢慢形成咗個細嘅“墟”，既成“墟”，就要有個名吖，由於當時墟西便嘅水溝較深，於是乎，啲人就稱此為“深圳墟“。当时嘅深水沟亦即係今日嘅清水河。
圳，《說文解字》中有話，從土，從川，喺辭典嘅解釋就係“田野間嘅水溝”，“深圳”即係圍頭話深嘅渠水溝。

行政地理
深圳分成10個區，下面各自管理住多個街道。而家劃分為：
南山區
福田區
羅湖區
鹽田區
大鵬新區
坪山區
龍崗區
龍華區
光明區
寶安區


同香港關係
舊日九廣鐵路，羅湖邊境，指示往深圳之牌，今置香港鐵路博物館。
深圳喺香港北部，就近香港，係香港人陸路往來中國大陸各地嘅必經之地。

氣候
深圳屬副熱帶濕潤氣候，比較炎熱潮濕。
深井臨時遊樂場

深井臨時遊樂場，香港公園之一，遊樂場之一，喺荃灣深井，深井村路，英文叫Sham Tseng Temporary Playground。行政上歸荃灣區。設施有硬地球場，以及七人足球場。開朝七時晚十一。
深切治療科

深切治療科（英文：Intensive care medicine / Critical care medicine）係個醫學專科，專門處理會危及性命嘅情況，辦公嘅地方就叫深切治療部（ICU）。
海女

《海女》（粵拼：hoi2 neoi5*2，日文：あまちゃん）係日本放送協會一套電視劇，喺2013年4月1號到9月28號首播，一共156集。故仔主要圍繞住靠潛水捉海產維生嘅「海女」。
海女星

海女星（Thetis），即係小行星17，係太陽系小行星帶嘅一粒小行星，喺1852年4月17號發現。
海妖星

海妖星（Parthenope），即係小行星11，係太陽系小行星帶嘅一粒小行星，喺1850年5月11號發現。
海外港人

海外港人，又叫做香港僑民，係一啲自己或者祖先有香港居留權，但係因爲喺海外已經定居，長時間唔喺香港生活嘅人。佢哋通常被認爲屬於海外嘅華人社區嘅一部分。
由1960年代開始，香港移民潮出現咗幾次，香港有大批居民移民去外國。1984年《中英聯合聲明》簽署之後，同埋1989年八九民運之後，唔少人對香港未來有憂慮，選擇移民外國，移民潮再加劇，一路直到1990年代中期先至見到平息返。
香港人主要移民嘅目的地包括加拿大、美國、澳洲、紐西蘭等英文圈國家。香港人喺溫哥華、多倫多等嘅城市造成咗龐大嘅社區，喺當地嘅華人社群之中舉足輕重。海外港人有唔少都喺當地落地生根，活躍參與主流社會，更加有部份做埋當地嘅重要公職。
海外港人將唔少嘅香港文化帶到海外，例如溫哥華、多倫多、悉尼、同墨爾本嘅飲茶同龍舟文化，都係源於海外香港人而帶過去。
海外香港傳媒專業人員協會

海外香港傳媒專業人員協會係一個海外香港傳媒人成立嘅組織，理念係重振黃色經濟圈，傳承香港文化，重建重港公民社會。
喺北京未經諮詢或香港人同意，強行訂立《港版國安法》之後，有好多傳媒人被拘捕，紅線模糊 傳媒記者動輒得咎，有啲傳媒人選擇離開香港，喺海外接力延續理念，揭真相，延續調查報道。
核心成員多數都係喺英國，但成立之際時事評論員石山、前《信報》總編輯練乙錚、前香港電台英文台節目主持人Steve Vines、前電視台編劇兼評論員蕭若元、學者沈旭暉、前港台節目主持人曾志豪等都有網上參與佢哋一啲活動。另外，協會亦有同香港監察合作。
海女日記

《海女日記》（Ocean Diary）係香港MakerVille製作嘅真人騷節目，由沈殷怡、葉巧琳、馮寶欣主持，2022年8月21號到10月30號逢禮拜日20:00—20:30喺香港電視娛樂ViuTV播。節目主持會體驗唔同水上活動。

節目調動
2022年10月9號：由於直播《香港世界桌球大師賽 2022 決賽》，所以停播一次。
海妖

海妖（英文：siren）係希臘神話入面嘅一種女妖怪，人頭雀身，住喺西西里島附近嘅海域。相傳佢哋識得靠唱歌迷惑水手嘅心智，搞到佢哋沉船。
爛頭排

爛頭排（英文：Lan Tau Pai），係香港嘅一個島，地區行政上屬西貢區，位置喺大浪灣中間，大洲、尖洲以北。
爛頭排上並無居民住。
爪哇文

爪哇文（basa jawa）係印尼爪哇嘅主要語言，有超過8200萬人用。
爪夷文

爪夷文字母表。表格應該由右至左，上至下閱讀
爪夷文（爪夷文：جاوي‎；馬來話：Jawi；亞維文：Yawi；亞齊文：Jawoë）係一種使用阿拉伯字母嚟書寫馬來語文字。呢種文字係汶萊兩種官方文字之一，同時喺菲律賓、馬來西亞、印尼同新加坡亦得到一定程度嘅應用，特別喺宗教文書方面。
爪哇

爪哇（粵拼：zaau2 waa1，印尼文：Jawa），又譯渣華（粵拼：zaa1 waa4），係印尼一個大島，面積126,700平方公里。首都耶加達都響呢個島嘅西北面。
爪

爪係好多哺乳類、鳥類同一部份爬蟲類動物喺四肢嘅手指同腳趾啄啄嘅角質物質，通常又尖利又彎曲，可以靠佢自衛或者獵食。
獵戶座大星雲

獵戶座大星雲係嚿喺獵戶座嘅瀰漫星雲，距離地球1344 ± 20光年，亦係地球睇到其中一嚿最光嘅星雲。
獵德街道

獵德街道係中國廣東省廣州市天河區轄下嘅一個街道，1999年12月30號設立。轄區總面積3.1平方公里，下轄5個社區，總人口2.2萬人，其中常住人口1萬人。
獵戶座

獵戶座（英文：Orion）係家下八十八西洋星座之一。佢響天球赤道一帶，佔天球面積594平方度。地球北半球來講，獵戶座係冬天嘅星座，即係冬夜會見到。肉眼可以睇到嘅星，
約莫120粒到。有一到四等星25粒，即係有1等星2粒、2等星5粒、3等星3粒、4等星15粒。

史
獵戶座係古希臘托勒密所編嘅托勒密48星座之一。
獵月

獵月（阿拉伯文：شوّال‎‎）係回曆嘅第十個月。呢個月第1日就係回教徒搞開齋節嘅大日子。
獵戶星座

《獵戶星座》係中國歌手朴樹出嘅第三張專輯，喺2017年4月30號中國大陸發行。該專輯採用數碼唱片形式喺網易雲音樂獨家發售。
澤曼

澤曼（1944年9月28號—），喺2013年至2023年擔任捷克總統。
2013年，佢當選做捷克總統，接替上一任嘅瓦茨拉夫·克勞斯。澤曼喺2018年連任，去到2023年任期屆滿之後由彼得·帕維爾接任。
澤比字節

澤比字節（粵拼：zaap6 bei2 zi6 zit3）；港澳地區叫澤比位元組[未記出處或冇根據]；全名澤他比位元組或澤他比字節（英文：Zetta Binary Byte，簡稱ZiB），係一種資訊計量單位。

同澤字節嘅對比
雖然澤比字節同澤字節有好密切嘅關係，兩者可以係同義詞，又可以係1021位元組，啫係話1,000,000,000,000,000,000,000位元組，但係佢哋嘅計算方法都有唔同。因為澤字節係用十進制計，而澤比字節係二進制嘅單位嚟計嘅。
澤潟節

澤潟節係大日本帝國足球員，司職中場，日本足球代表隊前成員。

日本足球代表隊
澤潟節喺1923年爲日本隊出場2次。佢代表日本參加過1923年遠東運動會。
澤日生

澤日生（粵拼：Zaak6 Jat6 Saang1；英文：Christopher Chak）係2000年代開始出名嘅香港兼職音樂人，專職係心理學家。
澤普

澤普（維吾爾文：پوسكام ناھىيىسى‎）係中國新疆喀什地區嘅一個縣。
澤瀉

澤瀉（粵拼：zaak6 se3；學名：Alisma plantago-aquatica），又嗌如意花（jyu4 jyi3 faa1）或水澤（seoi2 zaak6），係澤瀉科澤瀉屬嘅長年生水生草本植物。喺湖邊、河邊、水塘啲淺水帶、沼澤地、溝渠邊啲爛地先至搵到。
澤瀉喺東亞屬知名度較高嘅中藥，每年4～5月開花。
澤木郁也

澤木郁也 ，係日本嘅一個男配音員。

配音作品一覽
呢個表唔完整，歡迎加料。
澤海陽子

澤海陽子 ，係日本嘅一個女藝人同埋配音員。
濁聲母

濁聲母係發濁音嘅聲母，發音時聲帶會震。粵語裏面嘅濁聲母有：m、n、l、ng、j、w都算係濁聲母。
激進建制派

激進建制派，或激進親共派，係對香港境內中國共產黨外圍組織一個統稱，指自從2012年梁振英上任香港行政長官後，就出現一班比傳統建制派政黨立場更強硬而且極端激進主義組織，堅定支持香港特別行政區政府組織。但係激進支持者更主張用暴力等偏激急進方式去攻擊反政府同異見人士。
由於主流建制派政黨如民建聯同商界等，同佢班激進友理念主張有分別，所以會保持距離，以區別出激進建制派。

形成背景
睇埋：西環契仔契女同梁振英政府
2012年12月18號即梁振英任香港特首期間，張曉明出任香港中聯辦主任。幾個禮拜後，張曉明公開表明「西環不治港，但是西環要盡責（中聯辦唔治港，但係要『盡責』）」，之後佢同前任高祀仁、彭清華作風唔同。張曉明多次就香港社會同政治議題發言，引起關注，因此受到民主派人士質疑。張曉明任內，一班被指係由中聯辦培植而成新興激進建制派，同立場一致擁護梁振英社團出現，例如：「愛護香港力量」、「愛港之聲」、「保衛香港運動」等相繼冒起，有關組織被媒體稱為「西環契仔契女」，以文革式手段攻擊泛民主派或其他非建制派。另外，張曉明任期同梁振英個特首任期幾乎完全重疊，且任內一直認同梁振英表現。
全國人大常委范徐麗泰公開指出，梁振英派別激起香港獨立運動，香港政府同社會受到中華人民共和國「國家機器」左右。

部份人士
政治人物有獨立立法會議員何君堯（新論壇理事、新界大聯盟首席顧問）、前商務及經濟發展局局長蘇錦樑、愛港之聲高達斌、香港政研會嘅政研四子：關新偉、高志強、高志輝、鄧德成、正義聯盟李偲嫣、忠義民團石房有，及獨立人士陳玉娥、譚惠珠、李少光、任達榮、譚錦球、盧文端、王庭聰、劉炳章、施榮懷、高松傑及黃煒龍等。
有時，工聯會某啲成員都會發表一啲頗為激進、極端既言論，如陸頌雄、王國興、黃國健、吳秋北等。部份建制派議員亦會咁樣，例如馬逢國、梁美芬、何俊賢、陳克勤、葛珮帆、蔣麗芸、黃英豪等。
另外，亦有唔少政治界以外嘅人士就算冇公開表示支持特定政黨，但往往因為透過網絡、報章等表達對中華人民共和國（中國內地）嘅熱愛，以及針對泛民主派或港獨派發表詛咒、惡意中傷等極端言論，亦被視為極端建制派別嘅支持者，例如專欄作家屈穎妍、導演高志森、王晶、李力持、電台DJ鄧慧詩、藝人陳百祥、譚詠麟、梁家輝、鍾鎮濤、任達華、溫兆倫、曹永廉、Youtube KOL劉馬車、林克霖等。

特性
佢哋唔少人會將非政治議題政治化，甚至喺一啲同政治無關嘅議題入面，都會對政見唔同嘅人作出人身攻擊。佢地亦會喺一啲早有定論，主流意見唔認同中國共產黨做法嘅人道立場問題上，為中共保駕護航。

將非政治議題政治化
有部份激進親中派嘅支持者，會將其他人對同屬激進親中派嘅人作出嘅批評，無論事情係咪同政治有關，都輕易就定義為黃絲，港獨或者同政府作對。例如，親中派藝人莊思明洩露國泰航空機組人員私隱事件嘅時候，有部份激進建制派網民將事件講成係「黃絲空姐玩針對」，但莊思明當時戴著口罩。

恐嚇同人身攻擊傾向
另外，佢哋有部份成員會有人身攻擊傾向，甚至恐嚇唔同意佢地嘅人。
喺2016年，親民主派藝人何韻詩喺社交媒體發表文章，提及自己喺芬蘭入住Airbnb，被人性騷擾嘅不愉快經歷。事件引起咗一啲網民對Airbnb安全問題嘅相關討論。不過，喺Discuss.com.hk，就有一啲激進親共派嘅網民，集中於人身攻擊佢嘅性取向同政治立場。
喺2019年伍淑怡抄牌案入面，受害人伍淑怡喺過程中被好多撐警人士恐嚇。當中包括疑有藍絲帶等激進建制派撐警支持者用正義聯盟、「正義」人士等匿名署名寄出帶血紅字「警告信」，而社交平台同樣受到洗版同埋粗口攻擊。
喺2020年，莊思明洩露國泰航空機組人員私隱事件入面，事件發酵去到連香港航空都抽水，朱庭萱就指責香港航空以「黃絲角度揶揄撐警藝人」，「跟支持祖國的人作對」，又詛咒香港航空早日執笠。

同假新聞散播嘅關係
有唔少激進建制派傳媒，例如港人講地同HKG報都曾經被指散播假新聞，並且被中文維基百科列為唔可靠嘅資料來源。而立場接近激進建制派嘅傳媒人屈穎妍，亦曾經被點名批評，話佢作為新聞工作者，甚至作為大學傳理學系嘅兼職講師，但就其身不正，發表假新聞同仇恨言論，令香港嘅政治兩極化加劇，而Twitter喺2019年8月移除咗唔少假帳戶同內容，當中唔少轉載咗屈穎妍嘅言論，亦正好證明呢啲對屈穎妍嘅批評。
有啲組織亦會散播針對民主派嘅假新聞。例如，喺元朗襲擊事件入面，珍惜群組聲稱事件係因為林卓廷帶暴徒入元朗，話黃絲有人叫「光復元朗」在先，但後來調查發現，最早宣傳「光復元朗」行動嘅，係一名名為「風中微塵」由警嫂（男性警察嘅老婆）經營嘅微博帳號發佈，呢啲信息之後喺親中派群體（例如「保衛香港運動」）流傳；反而喺被視為偏民主派嘅連登等平台，就多次澄清話無呢個活動。
另外，一項以香港為背景，針對政治兩極化嘅指出，激進親中派嘅支持者比起激進民主派嘅支持者分辨假新聞嘅能力差。

騷擾民主派人士私人同政治活動
佢哋對民主派人士，不論係政治活動定私人活動，有時都會作出騷擾。佢地刻意會令情況變得混亂，就算民主派採取和平手段，佢哋亦唔一定會放過。例如：
2015年9月15號，劉馬車喺於YouTube上載短片，話自己喺港鐵巧黃之鋒所以狙擊他，但當時黃之鋒並未進行任何公開活動，反而係劉馬車嘅行為滋擾到乘客，結果劉被兩名在場乘客批評。
喺2020年香港立法會選舉民主派初選，林卓廷、黃之鋒、袁嘉蔚等民主派人士拉票期間，都曾經受到親中派人士騷擾。

個人操守問題
部分激進建制派人士往往被揭發個人有操守問題，例如：
陳淨心：2013年壹週刊第1215期封面故事就報道，聲稱督信佛教嘅佢曾經同愛港力其他成員通宵流連酒吧，自稱家庭主婦但就從未去過街市超市買餸。
李偲嫣：佢曾經作為藝人經理人同埋政治組織領導人物，但就被指虧空公款。
劉馬車：屢次因為刑事恐嚇、猥褻兒童、非禮、打鬥等罪行而被拘捕或監禁。

鼓吹種族主義
有部分激進建制派會鼓吹種族主義。喺香港逃犯條例爭議期間，港台記者由於利君雅多次積極追問政府高官，因而成為親中派批評嘅目標。喺Facebook 上面，尤其係激進建制派媒體嘅專頁，唔少網民留言都有針對利君雅紀種族同膚色，包括形容佢係「差女」、「應該返去巴基斯坦」、「非我族類都是無禮貌嘅產物」等。去到2020年1月21號，平機會發表聲明，不點名提到有網民攻擊一位女記者嘅種族膚色，對事件表示關注，重申反對唔同形式嘅歧視。平機會亦指根據《種族歧視條例》規定，基於某人嘅種族而歧視、騷擾同中傷該人，即屬違法。

對六四屠殺嘅否認同讚許
内文：對六四屠殺嘅否認同讚許
喺1989年6月4號，中國共產黨派中國人民解放軍武力鎮壓北京天安門學生運動，造成無數傷亡同埋好多國家嘅譴責。不過由事件發生到而家，有唔少親中共人士(特別係激進建制派)都曾經發表對六四屠殺否認嘅言論，支持中共當時屠殺嘅決定，甚至騷擾和平悼念嘅人士。

對社會影響
有啲學者認為，激進建制派有啲人指控民主派採取比較激烈手段破壞香港，但其實呢啲激進建制派，先至係令社會政治兩極化嘅元兇。
濁唇齒擦音

濁唇齒擦音（英文：voiced labiodental fricative），係少聽啲嘅啞音（輔音）。萬國音標用/v/來表示。清唇齒擦音，按發聲特徵，係濁音，係唇齒擦音。響聲韻學上，佢係輕唇音聲母，中古時叫奉母。
雖然唔少歐洲話都有呢個音，但出現頻率只有濁唇軟顎近音/w/嘅四分一。喺啲東亞話，如果發唔到/v/音嘅人，廣東話就會讀成/w/或者/f/嚟代替佢。日文會讀成/b/嚟代替佢，國語會讀成/p/嚟代替佢[未記出處或冇根據]。
濁唇齒擦音天生係送氣音，所以一般都假定送氣。
濁水溪

濁水溪係全臺灣至長嘅河，長186公里，由南投起源，經雲林、彰化流入海。
濁水漂流

《濁水漂流》（英文：Drifting），係2021年上畫、以2012年通州街清場事件真人真事改嘅港產片，由吳鎮宇、李麗珍、謝君豪、蔡思韵、朱栢康、寶珮如、柯煒林主演，李駿碩​執導。講一班喺深水埗住天橋底嘅露宿者被社會忽視同邊緣化，因為城市重新規劃同發展，搞到佢哋成日俾人掃蕩清場嘅故仔。仲有講述佢哋點係狹縫中生存嘅同時，為自己爭取啲尊嚴同埋公義。
呢套戲係「mm2新晉導演計劃」mm2大獎得主獲投資開拍嘅第一部長片，亦係導演李駿碩繼《翠絲》後第二部自編自導嘅長片。
2021年2月24號喺鹿特丹影展上映，2021年4月4號喺香港國際電影節舉行咗亞洲首映。套戲6月3號喺香港上映（由於戲中有大量講粗口、吸毒情節，而被電檢處列為三級片），跟住就係英國影展到播。
電影入圍第50屆荷蘭鹿特丹影展「大銀幕」競賽單元，亦係唯一一套代表香港參賽嘅作品。
激進式民主

呢篇激進式民主係政治類嘅楔位文章，未完成；麻煩你幫手加下料，充實佢。
激進民主派

激進民主派，又叫激進泛民陣營、進步民主派，係香港泛民主派入面比較激進嘅一個派別。
佢哋有啲會自稱「進步民主派」或「真正民主派」，甚至「非泛民」，指責溫和民主派向中共「乞求民主」。親中媒體就叫佢哋做「激進反對派」或者「極端反對派」。
激進民主派同溫和民主派出現政治分歧（例如社會主義）。佢哋同抗爭派喺其他政治、社會或經濟立場上（例如本土主義）都有唔同。
因為香港本土意識抬頭，2010年代中期逐漸再分裂出抗爭派（香港本土派同自決派），再後嚟分裂出修憲派。
2012至2016年，第5屆香港立法會激進民主派議員之中有3個人，包括陳偉業（大嚿）、梁國雄（長毛）同陳志全（慢必），佢哋合稱「大長慢」。
激發態

喺物理學入邊，一個系統嘅激發態（英文：excited state）係指任何能量多過基態嘅狀態。
濁上變去

濁上變去（又叫全濁上變去，「上」字要讀陽上「sœːŋ¹³」）係漢語音韻學同漢語方言學術語，係中古漢語聲調變化現象，指全濁聲母嘅上聲字讀成去聲（而次濁上字保留上聲），係粵語陽上聲字多數係次濁聲母嘅主因。

粵音
以《廣韻》幾組字為例，附次濁字對比：
上表中，全濁上聲有啲字（動項巨）讀陽去，反切下字有啲都讀陽去，都係濁上變去嘅結果。

毋同漢語嘅情況
濁上變去晌官話、贛語、大部分湘語都好規律；吳語、閩語、客家話、粵語就多保留陽上調類，或古全濁上字和次濁上字的白讀音有共同演變行為，但毋一定單獨成調類，如客家話古濁上字白讀音多併入陰平；北部吳語古濁上字白讀音多歸陽去；建陽陽上歸陰去，閩南陽上歸陽去，沙溪陽上歸陽入，閩北大部陽上視聲母類型派陰去、陽去、陽入甚至陰平。有啲學者就以濁上變去嘅同言線為漢語七大方言嘅一項分組依據。
深圳證券交易所

深圳證券交易所係中華人民共和國第一間證券交易所，開喺廣東深圳福田，喺1990年12月1號開張。
深圳華潤中心萬象城

深圳華潤中心萬象城，又叫做深圳萬象城，簡稱萬象城，嚮中國深圳，附近係地王大廈。華潤萬象城嚮2004年12月中開業，商場面積18.8萬平方米，設置百貨公司、萬象滑冰場、嘉禾深圳影城同埋一啲入口名牌旗艦店，例如HUGO BOSS、ESCADA、Alfred Dunhill、Kenzo咁。
深圳蛇口自貿區

深圳蛇口自貿區（粵拼：sam1 zan3 se4 hau2 zi6 mau6 keoi1）係中共中央政治局喺2015年3月24號開過會，決定咗喺2015年4月21號而成立嘅一個園區。喺自貿區屬廣東片，喺地理上屬深圳市南山區。佢既係最有港味，又係離香港最近嘅一個自貿區。佢嘅功能係用好最新嘅CEPA談判成果，將會進一步推動香港嘅產業有穩定同發展嘅成果，進一步提升香港嘅優勢產業輻射同對外效應，帶動成個蛇口嘅高端製造業出現創新同升級，同時重鼓勵廣東同珠三角地區快啲將傳統製造業升級。
深圳航空

深圳航空（Shenzhen Airlines）係中國一間航空公司。
深坑區

深坑區（粵拼：sam1 haang1 keoi1）係中華民國新北市嘅一個市轄區。
深圳通

深圳通係深圳電子找數系統，拍一拍可以畀錢、借記、轉帳嘅智能卡系統，由深圳市深圳通有限公司開發。最初智能IC卡用响公交車。2004年12月28號，深圳地鐵都用埋，已經開始用到其它搭車搭船、超市、便利店、快餐店細額找數領域。
深圳速度

深圳速度係中國大陸形容建設速度好快嘅一個詞。呢個詞出自1982年11月到1985年12月嘅37個月期間，中國建築第三工程局有限公司喺承建深圳國際貿易中心大廈（簡稱國貿大廈）嗰陣時，創咗三日起一層樓嘅速度，喺當時嘅中國係絕無僅有嘅。國貿大廈起好之後，係當時深圳最高嘅樓，成為咗深圳嘅地標，而且周圍都因為國貿而畀人叫做「國貿商圈」。當時深圳嘅建設正喺度如火如荼咁快速進行緊，國貿嘅建設過程經過報導之後，成為深圳城市建設嘅一個典型畀人猛咁宣傳。所以「深圳速度」、「三天一層樓」係當時媒體提起深圳嗰陣時成日會用到嘅詞。
不過，起深圳國貿大廈雖然以快而出晒名，但係就唔係起所有樓都可以學到嘅，喺某尐地方就算係加長每日嘅工時都唔可能做到。其中有尐條件係自然因素，所以其他地方係未必做得到嘅。譬如話，深圳因為氣候嘅原因，石屎嘅凝固期短過中國大陸好多城市好多，而且喺施工嗰陣時加咗加速凝固嘅凝固劑，所以倒咗石屎之後可以快尐凝固，然後就起上面嗰層。另外，起緊嗰陣時重用咗幾層嘅樓板模板，唔使等下面一層搞掂晒先至攞走模板起上面嗰層，噉樣可以慳返唔少時間。
理大圍城

理大圍城（英文：Inside the Red Brick Wall）係一部由「香港紀錄片工作者」拍嘅香港紀錄片。呢部記錄片主要去講香港理工大學喺11月份發生嘅一連串衝突事件。

記載
《理大圍城》由最耐到最近嘅時間推移去講述2019年11月香港理工大學衝突入面幾個緊要事件同抗爭者嘅內心變化。例如喺11月17號警方包圍同封鎖校園，喺學校出面警方出動水炮車同銳武裝甲車射向學生，示威者就掟汽油彈同磚頭去還擊；11月18號清晨警方特別戰術小隊攻入大學正門，示威者就燒大學入口路障嘅場景，示威者嘗試離開校園，但催淚彈逼退同被警員流血制服嘅場面。之後示威者希望透過九龍「開花」，用「圍魏救趙」方式分散警方力量，但最後有大量傷者同市民被拉咗。到11月18號夜晚，一批中學校長到理大游說示威者離場，令示威者娿娿哿哿。當校長陪同部分學生由大樓梯離開嗰陣，被幾位示威者鬧係「教畜」，話學生未來前途或可能衰喺呢啲校長同老師手到。都有示威者希望可以透過水渠走佬，但最後都要放棄。只後示威者面對食水同食糧唔夠，校園環境情況變到好差，喺好驚同無力感下只可以離開並被拉走。

製作團隊
呢套紀錄片由多位紀錄片導演同工作者拍攝完成，為咗防範政府事後秋後算帳，佢哋都隱藏真實名，以匿名「香港紀錄片工作者」（Hong Kong Docmentary Filmmakers）名義製作。為咗避免屋企人擔心，佢哋甚至唔會話畀屋企人知，準備一旦攞獎，亦只會請發行商「影意志」代為領獎同發表感謝辭。

爭議
喺北京未經諮詢同香港人同意推行嘅《香港國家安全法》實施後，呢部電影被電影、報刊及物品管理辦事處要求去加返啲警告字句。呢部記錄片原定喺2021年3月15號喺堅尼地城高先電影院度播，但因為受到社會嘅過度關注，高先電影院宣佈取消播呢套電影。

其他評價
跨媒體創作人姚冠東形容，佢係一段記錄事實嘅紀錄片，令真相唔可以被扭曲。
理察·史特勞斯

（德文：Richard Georg Strauss，國際音標：[rɪːxart ɡeːoːrk ʃtraʊs]；1864年6月11號—1949年9月8號；內地譯理查德·施特勞斯，臺灣譯理查·史特勞斯），係德國浪漫末期到現代初期嘅作曲家、指揮家。佢擅長交響詩（中文：交響詩）、歌劇、藝術歌曲。雖然佢姓史特勞斯，不過佢同嗰個出名嘅維也納音樂世家無乜關係，所以一般嗌佢做理察·史特勞斯來同呢個世家區分。

早年
理察·史特勞斯出生喺慕尼黑，佢屋企就有藝術氛圍，佢老豆喺慕尼黑戲院度吹圓號嘅。所以佢自細就從佢老豆度學音樂，喺六歲時就開始作曲。
喺佢後生時，史特勞斯一直有機會參與到慕尼黑戲院嘅樂團綵排，佢重同呢度嘅樂團副指揮學到咗樂理、和音。
1882年，佢入咗慕尼黑大學讀哲學專業同藝術史。不過讀咗一年後，史特勞斯退咗學，去咗柏林學音樂，之後成爲咗彪羅嘅樂團助理，之後1885年，因爲彪羅辭職，佢做咗樂團指揮。呢段時期佢嘅作品相當保守，明顯受舒曼、孟德爾遜嘅風格影響，而呢兩位作曲家都係佢老豆成日敎畀佢嘅典範。呢個時期嘅史特勞斯嘅典型作品係《圓號協奏曲1號》（作於1882年─1883年），直到今日，呢支作品都時不時攞來上演。
1894年，理察·史特勞斯同女高音亞娜結婚，日後佢老婆成爲佢作曲靈感。喺佢接落嘅成世人當中，佢嘅大部份作品都係爲女高音而作，而佢幾乎所有嘅歌劇作品都係圍住女高音凼凼轉。

交響詩
史特勞斯嘅風格係自佢遇着亞歷山大·歇他（英文：Alexander Ritter）之後先開始變，呢個人同樣都係作曲家，同時亦係當時有名嘅小提琴家。就係歇他佢勸史特勞斯離棄保守風格，令史特勞斯開始寫交響詩。同時佢亦推薦史特勞斯去睇華格納嘅樂論、同埋叔本華嘅著作。後來史特勞斯指揮過歇他嘅一部歌劇，而歇他亦爲史特勞斯嘅交響詩《死與變容（英文：Death and Transfiguration）》寫過首詩。
喺歇他嘅影響之下，史特勞斯嘅作品出現新風。1889年佢嘅交響詩《唐璜》首演，啲反響半讚半彈。之後史特勞斯又寫咗一系列嘅交響詩，包括《意大利之旅（英文：Aus Italien）》（1886年）、《死與變容（中文：死與變容）》（1888年──1889年）、《Till Eulenspiegels lustige Streiche》（1895年）、《查拉圖斯特拉如是說》（1896年）。

歌劇
到19世紀末，史特勞斯開始注意到歌劇。佢嘅頭兩部作品，《Guntram》（1894年）同《Feuersnot》（1901年），畀批評界視爲失敗。不過，到1905年時佢發表《莎樂美》（出自奧斯卡·王爾德嘅劇本），輿論嘅反應亦如《唐璜》噉非議不斷。當呢部作品呈演喺紐約大都會歌劇院時，只演咗第一晚，淨低嘅都取消曬。
史特勞斯之後嘅歌劇作品係《伊歷他》（Elektra），呢個係佢同詩人胡戈·馮·賀夫曼斯泰（德文：Hugo von Hofmannsthal）合作嘅第一部作品。兩個人喺之後無數作品合作多次。之後啲作品如《玫瑰騎士（德文：Der Rosenkavalier）》（1910年）亦攞到喺輿論嘅大成功。史特勞斯繼續創作歌劇直到1940年。啲作品包括有《納梭斯島嘅亞里戛拿》（1912年）、《冇影嘅女人（德文：Die Frau ohne Schatten）》（1918年）、《埃及嘅海倫娜（德文：Die ägyptische Helena）》（1927年）、《亞夏比拉（德文：Arabella (Strauss)）》（1932年），呢啲都係同賀夫曼斯泰合作嘅；《間奏曲（德文：Intermezzo (Strauss)）》（1923年），呢部作品由史特勞斯自己寫劇本；《安靜嘅女人》（1934年）由茨威格寫劇本；《和平日》（1936年）、《達芙妮》（1937年），由約瑟夫·格里戈（德文：Joseph Gregor）同茨威格寫劇本；《達娜嘅愛（德文：Die Liebe der Danae）》（1940年）由格里戈寫劇本；《隨想曲（意大利文：Capriccio (Strauss)）》（1941年）由吉里文斯·吉孝斯寫劇本。
球面度

球面度（steradian，符號：sr）係國際單位制嘅立體角單位。用嚟表達喺三維空間嘅角所生成嘅二維（平面）空間。英文名源自希臘文stereos（立體）同拉丁文radius（光線），亦有一說係源自radian（弧度）。
球面度同弧度一樣係冇維度（dimensionless）嘅，因為佢代表球面面積同半徑長度平方嘅比。
喺個半徑為 嘅球體裏面，如果以球心為頂點嘅立體角所對應嘅球面表面積係 ，咁隻立體角就係 1 球面度。球體表面積係 ，因此整個球體係球面度。
球體

球體（英文：sphere），若果三維或更高維空間裏面固定一點，每點距離個固定點都相等嘅嘢，人稱球或球面。
呢個幾何形狀描述嘅其實就係一個波形，所以叫做「球」。

維度
内文：n-球面
球面可以推廣去任意維度。對任何自然數 n，一個 n-球面（通常寫做），係喺 (n+1)-維歐幾里得空間入邊同一個中心點成固定距離 r 嘅所有點，呢度 r 係一個正實數。
理型論

理型論（粵音：lei5 jing4 leon6；英文：theory of forms）係一個被認為由柏拉圖諗出嚟嘅哲學理論，指現實世界只係某啲抽象諗頭（理型）嘅體現，例如理型論認為喺一個抽象世界入面會有一個貓嘅理型（一隻理想嘅貓），而現實世界當中嘅貓只係呢個貓嘅理型嘅唔完美體現。
一般嚟講，理型論喺廿一世紀經已唔俾人接受係真確。
理多

理多（3月25號—），唱歌嗰時用Rita做藝名，係日本一個歌手同埋配音員。
琅琊區

琅琊區係中國安徽滁州一個市轄區，總面積126平方公里，人口23萬。
瓜達爾

瓜達爾（Gwadar）係座巴基斯坦西南部嘅海港，近波斯灣霍爾木茲海峽。佢有好大地緣戰略意義，因為接近盛產石油嘅中東、人口多嘅南亞，同埋資源豐富嘅中亞新興經濟區。瓜達爾港預計會帶畀巴基斯坦數以百萬美金嘅外匯[未記出處或冇根據]，至少兩百萬份工。2007年，巴基斯坦政府交咗瓜達爾港口設施嘅廿五年管理權畀新加坡公司，宣布港口做免稅港四十年。中國喺港口嘅建設投入咗大量資金。

交通
1993年，巴基斯坦政府開始研究喺瓜達爾起深水港嘅可行性。港口建設喺2002年3月22號開工，第一階段喺2005年12月完工。港口建設帶動埋其他基建: 包括一條全長700公里，連接卡拉奇嘅高速公路，第日打算會向西拉到伊朗。另外，中巴兩國亦計劃擴建喀拉崑崙公路，由瓜達爾港直通到中國新疆喀什。
巴基斯坦民航局預留咗12平方公里地畀打算起嘅瓜達爾國際機場。

地理
瓜達爾係一個深水港，而且喺巴基斯坦西南部俾路支省，東邊 725 公里係巴國最大港口卡拉奇，西接伊朗邊境，北邊可以直通阿富汗、中亞同中國嘅新疆。由於距離中東石油必經之路霍爾木茲海峽只有400公里，呢塊地方畀巴國政府認為有好大發展潛力同軍事價值。
2006年2月，巴國總統穆沙拉夫訪問中國時提出，話要喺瓜達爾做起點，建設一條通往中國新疆嘅能源走廊（又叫泛喀拉崑崙走廊或泛亞能源走廊），沿走廊修築鐵路同輸油／輸氣管道，將來自中東、伊朗或非洲嘅石油輸送到中國西北部，而瓜達爾就係哩條走廊嘅起點同出海位。

戰略意義
全球百分之四十嘅石油都運經霍爾木茲海峽，而瓜達爾離伊朗得72公里，離霍爾木茲海峽400公里。
2005年，美國能源策略顧問報告《亞洲嘅能源未來》（"Energy Futures in Asia"），就指中國喺南亞同東南亞多國協助起港口，背後有軍事同能源安全嘅考慮，係為突破「馬六甲困局」，達到「三龍出海」（中國突破馬六甲困局嘅三個方案：（一）建立泰國南部沿海至中國西南部嘅"海陸聯運陸橋"；（二）建立"泛亞洲石油大陸橋"，喺中東、中亞同西伯利亞囉石油；（三）喺泰國南部開鑿"克拉地峽運河"）嘅戰略部署，重叫呢種策略做中國嘅「珍珠鏈策略」。瓜達爾同孟加拉嘅吉大港、緬甸嘅實兌港、南沙Woody島，都被當做鏈上嘅珍珠。
巴基斯坦而家最重要嘅深水港卡拉奇太近印度，以前印巴衝突時被印度封鎖過。瓜達爾喺卡拉奇西邊725公里，戰略縱深更大。

港口管理
瓜達爾港口嘅經營權同埋管理權，一度引起中國嘅遠洋企業、阿拉伯聯合酋長國嘅杜拜港口世界公司，以及新加坡港務局等多方角逐。但係中國嘅參與，引起歐美同印度嘅關注，喺2006年2月瓜達爾所屬嘅俾路支省發生針對中國工程人員嘅恐怖襲擊，導致三個中國人死亡，中國公司嘅機會開始被睇淡。
同年10月，杜拜港口世界公司突然宣布退出投標。雖然有猜測指係因為印度國防部門反對，但杜拜港口世界公司否認 。
2006年12月，新加坡港務國際公司為首嘅財團，中標獲瓜達爾港務執行局選中做瓜達爾港營運商。
瓜飴

瓜飴（韓文：과일군／과일郡 Kwail gun */?）係朝鮮民主主義人民共和國黃海南道嘅一個郡。
瓜馬拉馬火山

瓜馬拉馬火山係印尼一座火山，喺摩鹿加群島嘅德那第島，海拔1,715米高，1775年嘅爆發曾經令到1,300人死。
瓦

瓦係一間屋用來冚屋頂嘅一塊塊片，用來"跣"走雨水，唔好畀間屋浸濕。有啲喺瓷做，有啲用陶造，亦有有石造，甚至玻璃做。
現代嘅瓦都有用塑膠或者石屎做。
瓜達拉哈拉

瓜達拉哈拉（Guadalajara）係墨西哥哈利斯科州首府，墨西哥第二大城，人口150萬。
瓜頭鯨屬

瓜頭鯨屬（學名：Peponocephala）係鯨目海豚科嘅其中一個屬。
狐尾藻

狐尾藻（粵拼：wu4 mei5 zou2；學名：Myriophyllum verticillatum），日本當地叫フサモ，係小二仙草科狐尾藻屬嘅一樖多年生挺水或沉水嘅草本植物。呢樖嘢喺愛爾蘭地區成日俾人話係外來侵略物種。

形態
呢樖嘢大部分都浸嗮喺水入面，得有一小部分係出咗喺水嘅上邊。而出咗喺水上邊嘅葉係翠綠色。

淨化環境
呢樖嘢喺淨水效果方面都有啲出名。因為佢可以剷走水入面嘅有機物、NH4+同N2+、PO43+等，成日用嚟將營養化咗嘅水體搞生態修復。
狐狸座

狐狸座（粵拼：wu4 lei4*2 zo6；Vulpecula）係家下八十八西洋星座之一。佢響天球赤道一帶，佔天球面積268平方度。地球北半球來講，狐狸座係夏天嘅星座，即係夏夜會見到。肉眼可以睇到嘅
星，約莫45粒到。狐狸座比較暗，無光星。
狐狸與獵狗2

《狐狸與獵狗2》（英文：The Fox and the Hound 2）係一部由華特迪士尼喺2006年製作同發行動畫戲電影，2006年12月12號首映。係1981年電影《狐狸與獵狗》嘅續集。套片嘅DVD分別由中錄德加拉同埋博偉喺中國大陸同台灣發行。 故仔戲講狐狸陶德（Tod）與獵狗銅仔（Copper）後生（原片就則喺故仔之中段講呢件事），但係陶德嫉妒銅仔 當佢俾人引誘參加流浪狗合唱團。

故仔
故仔講狐狸同獵狗細個時，嗰時陶德同銅仔已經好好朋友，有一個由獵狗組合成嘅表演團來到當地，搞到獵狗同銅仔開心到顛！因此，佢哋之間嘅友誼受到考驗。
狐狸先生無得頂

《狐狸先生無得頂》（粵拼：wu4 lei2 sin1 saang1 mou4 dak1 ding2，英文：Fantastic Mr. Fox）係套喺2009年上畫嘅美國動畫片，韋斯安德遜導演，佐治古尼聲演狐狸先生。
狐狸精

狐狸精，又叫狐仙，係妖怪一種，唐人傳說，由狐狸得道化身成人。狐狸精有公有乸。狐狸精乸，傳說極之靚，能迷惑男人，所以丈夫出面有女人，正室唔中意，會叫個女人做狐狸精，現代稱之爲第三者。
狐狸（講咗啲乜？）

狐狸（講咗啲乜？）（英文：The Fox (What Does the Fox Say?)）係一首由挪威嘅搞笑二人樂隊——Ylvis嚟唱同整嘅一首電子樂。佢喺2013年9月3號發咗喺YouTube嘅視頻網站之後到2014年4月17號為止，播放咗395,765,691次。而呢首歌喺標博100排行榜入面排第6。佢係繼1985年嘅a-ha自己整嘅金曲——《Take on me》出咗街之後有史以嚟，標博100排行榜入面排名最高嘅挪威歌曲。
呢首歌喺2013年9月2號於挪威iTunes商舖度上架，重喺9月9號嘅美國iTunes商舖度上架。但因為佢俾第三方唱片公司話佢侵權而暫停下載一個星期咁耐。
狐屬

狐屬（Vulpes） 係犬科嘅一個屬，有12個品種，包括多種狐狸。
狐狸

狐狸係一類犬科動物，主要都係狐屬，重包括食蟹狐、偽狐、大耳狐、灰狐呢幾個屬。佢哋外型同狗似，但條尾就大轆啲。
維基同享有多媒體嘅嘢：Foxes
狐狸先生幾多點

狐狸先生幾多點（粵拼：wu4 lei2 sin1 saang1 gei2 do1 dim2) 係一個廣泛流傳喺香港細路仔成日玩嘅一個小遊戲。遊戲入面，玩家要諗盡量唔好畀「狐狸先生或者小姐」捉到，而「狐狸先生或者小姐」就要盡量捉住其他人。
甘迺迪國際機場

甘迺迪國際機場（IATA代碼：JFK；ICAO代碼：KJFK）係美國一個機場，喺紐約市皇后區。
甘貝拉州

甘貝拉州係埃塞俄比亞嘅一個州，喺國土西部，首府甘貝拉。
甘迺迪遇刺案

甘迺迪遇刺案（英文：Assassination of John F. Kennedy）係指美國總統甘迺迪喺1963年11月22號德薩斯州嘅達拉斯畀李哈維奧斯華刺殺嘅事件。李哈維奧斯華喺兩日之後又畀另一個人傑克魯比刺殺，真相撲朔迷離。

過程
喺甘迺迪架車已經去到達拉斯迪利廣場，車速好慢嗰陣，第一槍響起，甘迺迪被人打中條頸。跟住好快第二槍響起，甘迺迪被人打中後腦，甘迺迪重傷。

死
中致命槍一刻
中咗第二槍之後，甘迺迪架車揸快咗等到有充足時間去到醫院，不過醫院啲人話佢嘅情況好嚴重，死硬。
甘迺迪總統喺美國中部時間一點正式宣布死亡。
甘道

甘道（英文：Coombe Road）係香港半山區一條馬路，由馬己仙峽嘅山頂道同馬己仙峽道交界開始，去到灣仔峽嘅金馬麟山道同中峽道交界。
甘露

甘露，瑞應一種。古時話天上落雨，而雨水又滋長萬物，而無災害嘅，咁先叫甘露。一說甘露嘅甘，唔係話佢甜，而係話佢美。露依度講雨水，唔係凝結嘅露水。爾雅有講，「甘露時降、萬物以嘉、謂之醴泉。」
由於佢係瑞應，有就表示皇帝有德，做得好。故此，史上有幾次年號，以佢而名。
佛教亦有甘露，借咗甘露之名，來講佢長生不老藥。
甘酒婆

甘酒婆（gam1 zau2 po4，日文：甘酒婆），係種日本傳説中嘅妖怪，佢會喺深夜用細路仔嘅聲嚟到人哋屋企門口問甜酒，如果有人應佢，嗰個人第日就會病。
烈女本色

《烈女本色》（粵拼：lit6 neoi5 bun2 sik1）係套法國嘅電影，喺2016年5月21號上畫。呢套戲片長130 分鐘，票房有2,000,000 美金。
烈打希和芙

烈打希和芙（英文：Rita Hayworth，1918年10月17號—1987年5月14號）係美國電影女演員，係1940年代其中一位當紅女影星，嗰時嘅傳媒叫佢做「愛神」（Love Goddess）。
烈夫卡達

烈夫卡達（希臘文：Λευκάδα，Lefkáda），係希臘嘅一個城市。
烈探狙擊：誓不回頭

烈探狙擊：誓不回頭（英文：Jack Reacher: Never Go Back）係一套2016年上畫嘅美國電影，係《烈探狙擊》嘅續集。套戲由艾活史域執導，湯告魯斯、寇碧史莫達絲、羅拔納柏、艾迪斯荷治主演。
烈性黑啤酒

烈性黑啤酒係啤酒一種，波打一類。
維基同享有多媒體嘅嘢：Stout
烈女

香港女子組合Twins歌曲《烈女》，收錄喺佢地嘅《Girl Power》專輯入面。
香港歌手楊千嬅歌曲《烈女》，收錄喺佢嘅《Single》專輯入面。
百合目

百合目（Liliales）係單子葉植物下嘅一個目，再分做10個科。
百勝角站

百勝角站（英文：Pak Shing Kok Station）係港鐵將軍澳綫南綫上一個計劃過起嘅車站，喺將軍澳站同康城站之間，服務新界西貢區百勝角嗰頭，原本預計喺2009年起好開始用。不過百勝角改過規劃，居住人口密度減到唔能夠有足夠客量支持一個獨立港鐵站運作，所以最後無起。
雖然港鐵公司無起到百勝角站，但係2016年啟用、喺百勝角嘅消防及救護學院就自己起咗個「百勝角站」，用嚟做模擬車站設施，畀學員訓練用。
百勤樓

百勤樓（英文：Pelican House）係香港懲教署轄下嘅一間中途宿舍，位於九龍大窩坪龍欣道3號3樓前座，喺1995年投入服務，2004年搬到呢度。收容喺戒毒所釋放出來嘅成年男性受監管嘅人同參與「監管試釋計劃」、「釋前就業計劃」、「有條件釋放計劃」同「監管釋囚計劃」嘅成年男性受監管嘅人。
百勝雄師

《百勝雄師》（Centurion）係一部2010年英國歷史動作電影，由Neil Marshall做導演。主演係米高法斯賓達、Dominic West、奧嘉古莉寧高。
百合匙

百合匙係種鎖匙，匙齒結構有特殊設計，可以開到好多簡單結構嘅鎖。
百合向

百合遊戲（Yuri game；百合ゲーム）係指以百合向為主題嘅戀愛模擬遊戲。
百合

百合（粵拼：baak3 hap6；學名：Lilium）係多年生草本球根植物，亦係百合科下面嘅屬。原生亞洲，可細分做超過100個種。
百合亦係梵蒂岡嘅國花。
畢昇

畢昇（約990年—1051年）係北宋發明家，係全世界第一位發明活字印刷嘅人。
畢打自己人

《畢打自己人》（英文：Off Pedder）係無綫電視時裝處境喜劇，內容圍繞寫字樓爭執同屋企故仔，2008年10月20號至2010年2月12號喺翡翠台同高清翡翠台首播，集數337集，每集半個鐘頭（連廣告），監製曾勵珍、羅鎮岳。呢套劇用一間雜誌社做主要背景，亦都有咗大部份《同事三分親》嘅演員。
《畢打自己人》嘅「畢打」嚟自畢打街（中環一條街），呼應劇集用中環做背景，成個名都係「不打自己人」（唔打自己友）嘅廣東話諧音，而英文名「Off Pedder」就惡搞喺畢打街20號嘅時裝舖頭「On Pedder」個名。
畢斯卡斯

畢斯卡斯（西班牙文：Biescas）係西班牙亞拉岡威斯卡省一座城，住2千人。